**OPĆINA STUBIČKE TOPLICE** (OIB:15490794749) sa sjedištem u Stubičkim Toplicama, Viktora Šipeka 16, koju zastupa načelnik Josip Beljak, dipl.ing.agr., kao Naručitelj (dalje: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**kao Prijevoznik (dalje: Prijevoznik)

sklopili su dana \_\_\_\_\_\_\_\_\_\_\_\_\_. godine sljedeći

**UGOVOR O NABAVI USLUGE**

**PRIJEVOZA UČENIKA OSNOVNE ŠKOLE STUBIČKE TOPLICE,**

**I. POLUGODIŠTE ŠK. GOD. 2017/2018.**

**PREDMET I TRAJANJE UGOVORA**

**Članak 1.**

Prijevoznik se obvezuje obavljati prijevoz učenika Osnovne škole Stubičke Toplice od mjesta stanovanja do Osnovne škole Stubičke Toplice, i od Osnovne škole Stubičke Toplice do mjesta stanovanja, odnosno posebni linijski prijevoz putnika u unutarnjem cestovnom prometu, tijekom I. polugodišta školske godine 2017./2018., a pod uvjetima i u skladu sa svojom ponudom od dana \_\_\_\_\_\_\_\_\_\_\_\_\_\_\_\_2017. godine.

Ovaj Ugovor sklapa se za razdoblje drugog polugodišta školske godine 2017./2018., odnosno od ukupno 79 nastavnih dana.

**UVJETI PROVEDBE UGOVORA**

**Članak 2.**

Prijevoznik je dužan osigurati trajno i kvalitetno obavljanje usluge prijevoza učenika, te poduzimati mjere i aktivnosti radi povećanja kvalitete usluga i sigurnosti u prometu, za cijelo vrijeme trajanja ovog Ugovora, a sukladno zakonskim i podzakonskim propisima.

**Članak 3.**

Prijevoznik se obvezuje prijevoz učenika obavljati na sljedećim relacijama:

* Relacija 1: Pila - Strmec Stubički - Stubičke Toplice (udaljenost u jednom smjeru 5 km, okvirni broj učenika 39)
* Relacija 2: Naselje Pihaći - naselje Podgaj - Stubičke Toplice (udaljenost u jednom smjeru 3 km, okvirni broj učenika 21)
* Relacija 3: Sljemenski put - Stubičke Toplice (udaljenost u jednom smjeru 3 km, okvirni broj učenika 11).

Prijevoznik se obvezuje prijevoz učenika obavljati pravovremeno, prema sljedećem rasporedu prilagođenom početku i završetku nastave u prijepodnevnoj odnosno poslijepodnevnoj smjeni:

* Vrijeme dolaska u školu u prijepodnevnoj smjeni: 7:45h,
* Vrijeme polaska iz škole u prijepodnevnoj smjeni: 12:00 h te u 12,50 h,
* Vrijeme dolaska u školu u poslijepodnevnoj smjeni: 13:05h,
* Vrijeme polaska kući u poslijepodnevnoj smjeni: 17:20 h te 18:10 h.

**Članak 4.**

Ugovorne strane suglasno utvrđuju da će vozni red s popisom učenika i s točnim vremenima polaska i odlaska voznih jedinica, Osnovna škola Stubičke Toplice predati prijevozniku dana 04. rujna 2017. godine.

**Članak 5.**

Prijevoznik će prijevoz učenika obavljati sljedećim vozilima koja su u vlasništvu Prijevoznika:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ugovorne strane suglasno utvrđuju da oba vozila iz prethodnog stavka ovog članka ispunjavaju uvjete za autobus kojim se prevoze djeca iz Pravilnika o uvjetima koje moraju ispunjavati autobusi kojima se prevoze djeca (Narodne novine br. 100/08 i 20/09).

Naručitelj pridržava pravo provjere broja vozila kojima se obavlja prijevoz i udovoljavaju li vozila uvjetima iz Pravilnika o uvjetima koje moraju ispunjavati autobusi kojima se organizirano prevoze djeca (Narodne novine br. 100/08 i 20/09) te provjere osoba koje neposredno obavljaju uslugu prijevoza, a Prijevoznik mu je dužan osigurati uvjete za provođenje narečene kontrole.

Prijevoznik se obvezuje prijevoz učenika izvršavati kvalitetno, pravodobno i sigurno, odnosno u skladu s odredbama Zakona o prijevozu u cestovnom prometu, drugim relevantnim zakonima i podzakonskim aktima kojima se regulira prijevoz putnika, posebno prijevoz djece/učenika.

U slučaju nemogućnosti prijevoza vozilima iz stavka 1. ovog članka, Prijevoznik se obvezuje obavijestiti Naručitelja o istom najkasnije prvog sljedećeg radnog dana, pisanim putem.

**CIJENA I NAČIN PLAĆANJA**

**Članak 6.**

Ugovorne strane suglasne su da cijena usluge prijevoza učenika iz članka 1. ovog Ugovora iznosi \_\_\_\_\_\_ kuna (slovima: \_\_\_\_\_\_\_\_\_\_\_\_\_\_\_\_) po nastavnom danu, odnosno za razdoblje I. polugodišta školske godine 2017./2018. od 79 nastavnih dana, ukupno:

**\_\_\_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna).**

Na cijene iz prethodnog stavka obračunava se porez na dodanu vrijednost po stopi od 25%.

Ugovorne strane suglasne su da su cijene nepromjenjive i fiksne za cijelo vrijeme trajanja ovog Ugovora.

**Članak 7.**

Prijevoznik će fakture za obavljenu uslugu prijevoza ispostavljati Naručitelja jednom mjesečno i to po isteku mjeseca u kojem je usluga obavljena.

Plaćanje obveza iz ovog Ugovora vršit će se jednom mjesečno na žiro račun Prijevoznika broj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ koji se vodi kod \_\_\_\_\_\_\_\_\_\_\_\_\_\_\_ banke d.d.

**POČETAK IZVRŠAVANJA UGOVORA**

**Članak 8.**

Prijevoznik se obvezuje da će sa obavljanjem usluge koja je predmet ovog Ugovora započeti dana \_\_\_\_\_\_\_\_\_\_\_\_\_\_\_. godine.

**OSTALE ODREDBE**

**Članak 9.**

Ugovorne strane utvrđuju da je prilikom sklapanja ovog Ugovora, Prijevoznik predao Naručitelju zadužnicu na iznos do \_\_\_\_\_\_\_\_\_\_ kuna, koju Naručitelj ima pravo naplatiti u slučaju povrede ugovornih obveza utvrđenih ovim Ugovorom, od strane Prijevoznika.

**Članak 10.**

Ugovorne strane suglasne su da Naručitelj može jednostrano raskinuti ovaj Ugovor, ukoliko Prijevoznik ne osigurava prijevoz na ovim Ugovorom utvrđeni način.

Naručitelj može jednostrano raskinuti ovaj Ugovor i u slučaju da po provedenoj kontroli utvrdi da Prijevoznik ne obavlja prijevoz sukladno članku 4. Ugovora.

Otkaz nastupa danom primitka pisane obavijesti o njegovom jednostranom otkazivanju.

Naručitelj u slučaju otkaza ugovora u slučajevima iz ovog članka osim aktiviranja jamstva za uredno izvršenje ugovora, zadržava pravo na naknadu stvarne štete sukladno općim pravilima odgovornosti za štetu.

**Članak 11.**

Odgovorna osobe za posao iz članka 2. ovog Ugovora od strane Prijevoznika je: \_\_\_\_\_\_\_\_\_\_\_\_\_\_\_\_, a od strane Naručitelja Kristijan Oremuš, ing.prom., voditelj Odsjeka za komunalne poslove Jedinstvenog upravnog odjela Općine Stubičke Toplice.

**Članak 12.**

Ugovorne strane suglasno utvrđuju da prilog i sastavni dio ovog Ugovora čini Troškovnik.

**ZAVRŠNE ODREDBE**

**Članak 13.**

Ugovorne strane suglasne su da će se na uređenje svih ostalih odnosa iz ovog Ugovora primjenjivati odredbe Zakona o obveznim odnosima.

**Članak 14.**

Ugovorne strane suglasne su da će sve eventualne sporove proizašle iz ovog Ugovora prvenstveno nastojati riješiti sporazumno, a ukoliko se sporazum ne postigne, rješavanje spora povjeravaju stvarno nadležnom sudu prema sjedištu Naručitelja.

**Članak 15.**

Ovaj Ugovor sastavljen je u pet (5) istovjetnih primjeraka, od kojih Naručitelj zadržava tri (3) primjerka, a Prijevoznik dva (2) primjerka.

KLASA:600-05/17-01/

URBROJ:2113/03-03-17-

U Stubičkim Toplicama,

|  |  |
| --- | --- |
| ZA PRIJEVOZNIKA | ZA NARUČITELJA |
|  | Načelnik |
|  | Općine Stubičke Toplice |
|  | Josip Beljak, dipl.ing.agr. |
|  |  |